Document ID: 32009D0324

KOMISIJAS LĒMUMS
(2009. gada 14. aprīlis)
par dažu vielu neiekļaušanu I, IA vai IB pielikumā Eiropas Parlamenta un Padomes Direktīvā 98/8/EK par biocīdo produktu laišanu tirgū
(izziņots ar dokumenta numuru C(2009) 2566)
(Dokuments attiecas uz EEZ)
(2009/324/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
tā kā:
(1)
Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo aktīvo vielu saraksts to iespējamai iekļaušanai Direktīvas 98/8/EK I, IA vai IB pielikumā.
(2)
Attiecībā uz vairākām vielas/produkta veida kombinācijām, kas iekļautas minētajā sarakstā, sākotnējie dalībnieki ir pārtraukuši dalību pārbaudes programmā.
(3)
Tādēļ un atbilstīgi Regulas (EK) Nr. 1451/2007 11. panta 2. punktam, 12. panta 1. punktam un 13. panta 5. punktam Komisija informēja par to dalībvalstis. Minētā informācija 2006. gada 14. jūnijā publiskota arī elektroniskā veidā.
(4)
Trijos mēnešos pēc minētās informācijas publiskošanas citas personas izrādīja interesi pārņemt dalībnieka statusu saistībā ar vairākām minētajā sarakstā iekļautajām vielas/produkta veida kombinācijām.
(5)
Ar Komisijas Lēmumu 2007/794/EK (3) tika noteikts jaunais termiņš, proti, 2008. gada 30. aprīlis, līdz kuram jāiesniedz visa dokumentācija par attiecīgajām vielas/produkta veida kombinācijām.
(6)
Tomēr šajā laikposmā par dažām vielas/produkta veida kombinācijām netika saņemta visa nepieciešamā dokumentācija.
(7)
Tādēļ atbilstīgi Regulas (EK) Nr. 1451/2007 12. panta 4. un 5. punktam attiecīgajos produktu veidos iekļaujamās vielas nav jāiekļauj Direktīvas 98/8/EK I, IA vai IB pielikumā.
(8)
Šajā lēmumā paredzētie pasākumi ir saskaņā ar Biocīdo produktu pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Šā lēmuma pielikumā norādītās vielas, kas iekļaujamas attiecīgajos produktu veidos, neiekļauj Direktīvas 98/8/EK I, IA vai IB pielikumā.
2. pants
Regulas (EK) Nr. 1451/2007 4. panta 2. punkta mērķim šo lēmumu piemēro no 2009. gada 1. jūnija.
3. pants
Šis lēmums ir adresēts dalībvalstīm.
Briselē, 2009. gada 14. aprīlī

Labels: 3
1
6